ช่วงนี้ร้านเล้งแซ่บเปิดในหาดใหญ่ยังกะดอกเห็ด โนราเล้งแซ่บก็เป็นอีกร้านที่เพิ่งมาเปิดได้ไม่นานค่ะ เป็นร้านเล็กๆ หัวมุมถนนติดกับร้านขายเสื้อมือ2 ค่ะ

ร้านมีต้มเล้งแซ่บเลือกความแซ่บได้ 3 ระดับ ว่าแล้วจัดกันมาเลย
-เล้งแซ่บระดับคิมจองอิล ไซส์ L : เล้งให้หลายชิ้นเลยค่ะ นุ่มเปื่อย เคี๊ยวง่ายละมุนลิ้นเลย ส่วนซุปจุดไฟให้ร้อนเพิ่มความฟิน แถมสมุนไพรมาแบบจัดเต็มอีกด้วย ทั้งตะไคร้ ใบมะกรูด ผักชีฝรั่ง หอมถึงเครื่องมากๆ ยกนิ้วให้เป็นร้านโปรดในใจเลย
-ทอดมันปลา : รสชาติเข้มข้นดี เนื้อปลาเยอะ ส่วนตัวรู้สึกออกรสหวานหน่อย
-ไข่เจียวหมูสับ : ไข่เจียวค่อนข้างชุ่มน้ำมันไปนิด รู้สึกถึงหมูสับบางๆ

รวมๆ แล้วเล้งแซ่บมาก ชอบเลยทานกับข้าวสวยร้อนๆ อิ่มฟินมากๆ ที่ร้านมีแบบเป็นเซ็ตด้วยนะคะ